open-index/open-wikipedia-markdown huggingface dataset:
იანა ჩეხანოვეცი

**იანა ჩეხანოვეცი** (, დ. 1970) — არქეოლოგი, PhD და ბენ-გურიონის უნივერსიტეტის ისრაელის სიძველეთა დეპარტამენტის მეცნიერ-თანამშრომელი. ბიზანტიის ეპოქის არექოლოგიის, მომლოცველობის და წმინდა მიწაზე კავკასიელთა მოღვაწეობის სპეციალისტი. ავტორი სამეცნიერო მონოგრაფიებისა და სტატიების.

## ბიოგრაფია 
დაიბადა და გაიზარდა ლენინგრადში. 2002-2016 წლებში იერუსალაიმის ებრაულ უნივერსიტეტში ეუფლებოდა არქეოლოგიას. კვლევებს უძღვნის იერუსალიმის არქეოლოგიას ბიზანტიურ და ადრე ისლამურ პერიოდში, წმინდა მიწის კავკასიელ მოღვაწეებს, ასევე რუსების მიერ პალესტინის კვლევების ისტორიას. ამჟამად ცხოვრობს იერუსალიმში.

## სამეცნიერო საქმიანობა 
მინი|არქეოლოგიური გათხრები გივატიში.
დაკავებული გვიანი ანტიკური მატერიალური კულტურის, მომლოცველების და ბერ მონაზვნების არქეოლოგიის და ისტორიული პერიოდების არქეოლოგიით. 2007-2016 წლებში დ. ბენ ამისთან ერთად ხელმძღვანელობდა „გივატის“ მრავალფენიანი ძეგლის გათხრებს, რომელიც ისტორიული იერუსალიმის ცენტრთან ახლოს - ე. წ. დავითის ქალაქთან მდებარეობს. განათხარი აღსანიშნავია მნიშვნელოვანი კულტურული ფენების სისქით, არქიტექტურული კომპლექსების გამოვლენის მაშტაბი სხვადასხვა პერიოდით თარიღდება - ადრეული ისლამური პერიოდიდან (ახ. წ. VIII-V სს.) რკინის ხანამდე (ძვ. წ. IX ს.).

გათხრებისას აღმოჩენილ იქნა ძვ. წ. IX საუკუნის ნასახლარის ნაშთები, სელევკიდების დროინდელი ციხის აკრას ფრაგმენტები, რომელიც მაკაბეების წიგნშია მოხსენებული. აღმოჩენილია იროდის პერიოდის ნაგებობის ნაშთები, რომლის სავარაუდო იდენტიფიკაცია ხდება ადიაბენეს მეფის სასახლესთან, რომელსაც იოსებ ფლავიუსი ახსენებს. აგრეთვე გაითხარა ახ. წ. III-IV სს-ით თათარიღებული რომაული დასახლება და VI საუკუნით დათარიღებული ბიზანტიური ქვაფენილოვანი ქუჩა, რომელიც სილოამის ემბაზამდე მიდის, აბასიდების (ახ. წ. VIII-IX სს.) დროინდელი საქალაქო სავაჭრო ცენტრი.

იანა ჩეხანოვეცი ერთდროულად რამდნეიმე არქეოლოგიურ ექსპედიციას უძღვება იერუსალიმში, ბანიასეში და ბეერ-შევაში. ის არი მრავალი სამეცნიერო ნაშრომის ავტორი, რომელიც ეძღვნება ანტიკურობას, იერუსალიმის არექოლოგიას, მომლოცველობას, რუსების მოღვაწეობას წმინდა მიწაზე და ასევე წმინდა მიწის ქრისტიანი სომხების, ქართველების და ალბანელების ისტორიას და არექოლოგიაზე.

## სქოლიო 
## გარე ბმულები 
* იანა ჩეხანოვეცის ლექცია „Грузинский Иерусалим“, Youtube-ზე.

კატეგორია:დაბადებული 1970
კატეგორია:სანქტ-პეტერბურგში დაბადებულები
კატეგორია:ისრაელის არქეოლოგები
ამიერკავკასიური მცურავი

**ამიერკავკასიური მცურავი** () — უშხამო გველი ანკარასებრთა ოჯახისა. გავრცელებულია ამიერკავკასიის ქვეყნებში. საქართველოში მისი არეალი მოიცავს თრიალეთის ქედს, კავკასიონის მთისწინეთს და, როგორც ჩანს, თვით კავკასიონსაც. ბინადრობს ქვიან, ქსეროფიტულ ფერდობებზე, მდინარეების ნაპირებზე, მეჩხერ ტყეებში. ძირითადად მეხეური ცხოველია. იკვებება მღრღნელებითა და ხვლიკებით. ივლისის დასაწყისში დებს 7-მდე კვერცხს. იშვიათი სახეობაა. შეტანილია „საქართველოს წითელ ნუსხაში“.

## სქოლიო 
კატეგორია:ანკარასებრნი
The Cambridge History of Iran

***The Cambridge History of Iran*** — მრავალტომიანი კვლევა ირანის ისტორიის შესახებ, გამოიცა ბრიტანეთში Cambridge University Press-ის მიერ. შვიდივე ტომი მოიცავს ირანის ისტორიას, ისტორიულ გეოგრაფიას, არა მხოლოდ თანამედროვე ირანის მასშტაბით, არამედ მომიჯნავე ტერიტორიებსაც, სადაც, უძველესი დროიდან დღევანდელ დღემდე, ირანული მოდგმის ტომები სახლობდნენ.

## ისტორია 
პირველი ტომი გამოიცა 1968 წელს, ხოლო უკანასკნელი 1989 წელს. ირანის ისტორიისა და კულტურის კვლევის იდეა 1959 წელს არტურ ჯ. არბერს გაუჩნდა. სერია შედგება შვიდი ტომისგან. ტომი III ტომი გამოიცა ორ ნაწილად.
* Vol. 2. *The Median and Achaemenian Periods,* edited by Ilya Gershevitch (1985)
* Vol. 3. *The Seleucid, Parthian and Sasanian Periods,* edited by Ehsan Yarshater (1983)
* Vol. 4. *From the Arab invasion to the Saljuqs,* edited by Richard Nelson Frye (1975)
* Vol. 5. *The Saljuq and Mongol Periods,* edited by John Andrew Boyle (1968)
* Vol. 6. *The Timurid and Safavid Periods,* edited by Laurence Lockhart and Peter Jackson (1986)
* Vol. 7. *From Nadir Shah to the Islamic Republic,* edited by Peter Avery, Gavin R. G. Hambly, and Charles Peter Melville (1990)

## ლიტერატურა 
* Fisher, William B., Ilya Gershevitch, Ehsan Yarshater, Richard Nelson Frye, John Andrew Boyle *et al.* (1968–1991). *The Cambridge History of Iran.* Cambridge : Cambridge University Press. OCLC 745412

## რესურსები ინტერნეტში 
* Cambridge University Press information page

## სქოლიო 
კატეგორია:ირანისტიკა
კატეგორია:ირანის ისტორია
Revue des Études Arméniennes

***Revue des Études Arméniennes*** — რეცენზირებული აკადემიური ჟურნალი, რომელიც გამოსცემს სტატიებს კლასიკური პერიოდისა და შუა საუკუნეების სომხეთის ისტორიის, ხელოვნების ისტორიის, ფილოლოგიის, ენათმეცნიერებისა და ლიტერატურის შესახებ. 

## ისტორია 
*Revue* დაარსდა 1920 წელს ფრანგი მეცნიერების ფრედერიკ მაკლერისა და ანტუან მეილეტის ინიციატივით. ჟურნალის ფორმირების წლებში (1920-1933) მეილეტი თავად წერდა მრავალ სტატიებს, რომელიც ჩვეულებრივ მოიცავდა სომხეთის ისტორიას, გრამატიკას და ფოლკლორს. *Revue* არ ქვეყნდებოდა 1934 და 1963 წლებს შორის. პირველი სერიისგან განსხვავებით, ჟურნალმა სომხეთის ისტორიის თანამედროვე პერიოდის შესახებ სტატიების გამოქვეყნებაზე უარი განაცხადა და მას შემდეგ ის შემოიფარგლა სომხეთის ისტორიის ადრეული ახალი დროით (ანუ პერიოდი XVIII საუკუნემდე).

1933 წლამდე, სტატიები ქვეყნდებოდა ფრანგულ ენაზე, მაგრამ როცა პუბლიკაციები განახლდა სტატიები ინგლისურ და გერმანულ ენაზეც იწრებოდა. სამეცნიერო სტატიებთან ერთად ის ასევე გამოსცემს წიგნის რეცენზიებს.

ჟურნალისტ ყოფილი რედაქტორები იყვნენ ჟაკ ბენვენისტე, ჟორჟ დიუმეზილი (1975-1980) და სირაპია დერ-ნერსესიანი (1981-1989). მისი ამჟამინდელი რედაქტორია არამ მარდიროსიანი.

## რესურსები ინტერნეტში 
* 

## სქოლიო 
კატეგორია:საენათმეცნიერო ჟურნალები
კატეგორია:ნამუშევრები ისტორიის შესახებ
კატეგორია:XX საუკუნეში დაარსებულები
კატეგორია:არმენოლოგია
ტვიში (მრავალმნიშვნელოვანი)

საკუთარი სახელი **ტვიში** შეიძლება აღნიშნავდეს:

* ტვიში — უმაღლესი ხარისხის თეთრი ნახევრადტკბილი ღვინო;
* ტვიში — სოფელი ცაგერის მუნიციპალიტეტში.
სლოვაკეთის ფოსტა

**სლოვაკეთის ფოსტა**  (სლოვ. — «Словацкая почта») — სახელმწიფოს დანიშნული საფოსტო ოპერატორი, რომელიც ახორციელებს უნივერსალურ საფოსტო მომსახურებას სლოვაკეთში. ეს არის კომპანია, რომელიც პასუხისმგებელია სლოვაკეთში საფოსტო გზავნილების მიწოდებაზე. სლოვაკეთის ფოსტა ჩამოყალიბდა 1993 წლის 1 იანვარს სლოვაკეთის სუვერენიტეტისა და დამოუკიდებლობის აღიარების შემდეგ.

2004 წლის 1 ოქტომბერს კომპანია მთლიანად გამოვიდა სახელმწიფო კონტროლიდან და გახდა ღია საზოგადოებრივი კომპანია შეზღუდული პასუხისმგებლობით. დღეს კომპანიას კურირებს სლოვაკეთის რესპუბლიკის ტრანსპორტის, მშენებლობისა და რეგიონული განვითარების სამინისტრო.

სლოვაკეთის ფოსტას აქვს 1566 ფილიალი ქვეყნის მასშტაბით და მესამე ადგილზეა სლოვაკეთის უდიდეს საფოსტო კომპანიებს შორის. საფოსტო გზავნილის გარდა, იგი აწარმოებს საფოსტო მარკებს და ფლობს საკუთარ მუზეუმს. კომპანიის სათავო ოფისი მდებარეობს ცენტრალურ სლოვაკეთში ქალაქ ბანსკა-ბისტრიცაში . კომპანიის აღმასრულებული დირექტორი არის პიტერ გელექსა.

## ისტორია
2004 წლის 20 სექტემბერს, სლოვაკეთის რესპუბლიკის ტრანსპორტის, ფოსტისა და ტელეკომუნიკაციების სამინისტროს გადაწყვეტილებით, იგი გადაიქცა ღია საზოგადოებრივ შეზღუდულ კომპანიად, გადაწყვეტილება ძალაში შევიდა 2004 წლის 1 ოქტომბერს. 2006 წელს სარეიტინგო სააგენტომ „Moody's“- მა ყველაზე მაღალი საკრედიტო რეიტინგი მიანიჭა სლოვაკეთის ფოსტას, რაც ოფიციალურად 2014 წელს დადასტურდა.

2013 წელს, სამ წელიწადში პირველად, სლოვაკეთის ფოსტამ ფისკალური წელი დაასრულა პოზიტიური წმინდა მოგების მაჩვენებლებით, გააგრძელა ტენდენცია შემდეგი წლისთვის (მოგება 4,91 მილიონი ევრო გადასახადებამდე). 2015 წელს იგი სადაზღვევო ბაზარზე შემოვიდა PPB–ს 20%-იანი წილის შეძენით.

## სერვისი და მომსახურება
სლოვაკეთის ფოსტა არის წამყვანი სლოვაკური კომპანიაა, რომელიც უზრუნველყოფს საფოსტო და ფულადი გზავნილების მიწოდების მომსახურებას ცენტრალური და აღმოსავლეთ ევროპაში ბიზნესისთვის, შესაბამისი ლოჯისტიკური პირობებით. მუშაობს სლოვაკეთში შესაბამისი ადმინისტრაციული და იურიდიული ხარჯების შეგროვების eKolok-ის სისტემით. საფოსტო კომპანია IOMO–ს პროექტის მთავარი პარტნიორია, რომელიც მოქალაქეებს ადგილზე უზრუნველყოფს სახელმწიფო და მუნიციპალური მომსახურებით.

## რესურსები ინტერნეტში
* ოფიციალური ვებ-გვერდი

## სქოლიო
კატეგორია:1993 წელს დაარსებული კომპანიები
კატეგორია: ფოსტა
ბრიტანული აკადემია

**ბრიტანული აკადემია** () — დიდი ბრიტანეთის ეროვნული აკადემია ჰუმანიტარული და საზოგადოებრივი მეცნიერებებისთვის. დაარსდა 1902 წელს და იმავე წელსვე მიენიჭა სამეფო ქარტია. აკადემია აერთიანებს 1000-ზე მეტ მეცნიერ თანამშრომელს, ის მოიცავს ჰუმანიტარულ და საზოგადოებრივი მეცნიერებების ყველა დისციპლინას და წარმოადგენს გაერთიანებული სამეფოს კვლევითი პროექტების დამფინანსებელ ორგანოს. აკადემია არის თვითმმართველი და დამოუკიდებელი რეგისტრირებული საქველმოქმედო ორგანიზაცია, რომელიც დაფუძნებულია ლონდონში. ბრიტანულ აკადემიას ყოველწლიური გრანტის სახით აფინანსებს ბიზნეს ინოვაციებისა და უნარების დეპარტამენტი (BIS). 2014 და 2015 წლებში ბრიტანეთის აკადემიის საერთო შემოსავალი იყო 33 000 000 £, მათ შორის 27 000 000 £ BIS-ის დაფინანსება. წლის განმავლობაში 32 900 000 £ დაიხარჯა გრანტებზე, ჯილდოებზე და საქველმოქმედო საქმიანობაზე.

## რესურსები ინტერნეტში 
## სქოლიო 
კატეგორია:განათლება დიდ ბრიტანეთში
კატეგორია:მეცნიერებათა აკადემიები
კატეგორია:ეროვნული აკადემიები
კატეგორია:ორგანიზაციები ანბანის მიხედვით
ჟერარ დედეიანი

**ჟერარ დედეიანი** () (4 თებერვალი, 1942, ნანტი) — ფრანგი შუა საუკუნეების პროფესორი პოლ ვალერის უნივერსიტეტი მონპელიე III-ში, სომხეთის მეცნიერებათა ეროვნული აკადემიის წევრი და კოლეჯ დე ფრანსის ასოცირებული წევრი. ის ეუფლებოდა ძველ სომხურს ფედერიკ-არმან ფეიდიტთან ერთად. 1983 წელს დედეიანმა საკუთარი ნაშრომი „*Histoire des Arméniens*“-ისთვის დაიმსახურა საფრანგეთის აკადემიის „Biguet“-ის ჯილდო. პროფესორი შარლ დედეიანი იყო მისი მამა.

## ბიბლიოგრაფია 
* *Les pouvoirs arméniens dans le Proche-Orient Méditerranéen (1068-1144)* 5 vol., doctoral thesis, Paris 1, 1990 .
* Smbat le Connétable, introduction, translation and notes by Gérard Dédéyan, *La Chronique attribuée au connétable Smbat*, Geuthner, Paris, 1980 .
* ''Les Arméniens, histoire d'une chrétienté*, Privat, Toulouse, 1990 .
* *et al.*, *Arménie : 3000 ans d'histoire'', Éditions Faton, coll. « Les Dossiers d'archéologie », n° 177, Dijon, 1992 .
* with Jacques Le Goff, *La Méditerranée au temps de saint Louis*, Aigues-Mortes colloquium, 25 and 26 April 1997, Éd. du SIVOM d'Aigues-Mortes, 2001 .
* (dir.), *Les Arméniens entre Grecs, Musulmans et Croisés : étude sur les pouvoirs arméniens dans le Proche-Orient méditerranéen (1068–1150)*, 2 vol., Fundação Calouste Gulbenkian, Lisbonne, 2003 .
* with Isabelle Augé and Gérard Dédéyan (dir.), ''L'Église arménienne entre Grecs et Latins : fin XIe milieu Ve*, Geuthner, Paris, 2009 .
* with Karam Rizk (dir.), *Le comté de Tripoli : État multiculturel et multiconfessionnel, 1102–1289'', actes des journées d'études, Université Saint-Esprit, Kaslik, Liban, December 2002, Geuthner, Paris, 2010 .
* Alphonse Cillière (presented by Gérard Dédéyan, Claire Mouradian and Yves Ternon), ''1895 — Massacres d'Arméniens'', Privat, coll. « Témoignages pour l'histoire », Toulouse, 2010 .
* Gérard Dédéyan, Carol Iancu, (dir.), *Du génocide des arméniens à la Shoah : Typologie des massacres du XXe siècle,* Privat, coll. « Regards sur l'histoire » Toulouse, 2015, 640p. .

## სქოლიო 
## რესურსები უნივერსიტეტში 
* Gérard DÉDÉYAN საფრანგეთის აკადემიის საიტი.
* Official website
* Page  მონპელიე III-ის უნივერსიტეტი
* Histoire des Arméniens, 1982 (compte rendu) on Persée

კატეგორია:დაბადებული 1942
კატეგორია:სომხური წარმოშობის ფრანგები
კატეგორია:ფრანგი ისტორიკოსები
კატეგორია:სომეხი ისტორიკოსები
კატეგორია:ფრანგი არმენოლოგები
კატეგორია:სომხების გენოციდის მკვლევარები
კატეგორია:ცოცხალი ადამიანები
ენთონი ბრაიერი

**ენთონი ბრაიერი** ( 31 ოქტომბერი, 1937 — 22 ოქტომბერი, 2016) — ბრიტანელი ისტორიკოსი. ბირმინგემის უნივერსიტეტში დააარსა ცენტრი ბიზანტიის, ოსმალეთის და თანამედროვე საბერძნეთის სწავლებებისთვის. 

## ბიოგრაფია 
thumb|ენტონი ბრაიერი თურქეთში.
ბრაიერმა განათლება კანფორდის სკოლაში მიიღო და ეროვნული სამსახურის შემდეგ ის სწავლობდა ისტორიას ოქსფორდის ბალიოლის კოლეჯში. თავდაპირველად ის რჩებოდა ბალოილში ტრაპიზონის იმპერიაზე დოქტორანტურის დასაცავად, რომელიც მან 1967 წელს დაასრულა, მაგრამ 1964 წელს ის გადავიდა ბირმინგემის უნივერსიტეტში სადაც მან ჩამოაყალიბა ბიზანტიის სასწავლო პროგრამა. 1975 წელს მან დააარსა ჟურნალი *Byzantine and Modern Greek Studies*. 1976 წელს, ის იყო დამაარსებელი დირექტორი ბიზანტიის კვლევბების ცენტრის, და 1980 წელს ის დანიშნეს ბიზანტიის კვლევების პროფესორად, პოზიცია, როემლიც მას 1999 წლამდე ეჭირა.

## რჩეული ნაშრომები 
* 
* 
* 
* 

## სქოლიო 
## რესურსები ინტერნეტში 
* Centre for Byzantine, Ottoman and Modern Greek Studies
* Anthony Bryer OBE, ბრიტანულ ქართული საზოგადოება

კატეგორია:დაბადებული 1937
კატეგორია:გარდაცვლილი 2016
კატეგორია:ბრიტანელი ისტორიკოსები
კატეგორია:ბიზანტიოლოგები
კატეგორია:ბრიტანეთის იმპერიის ორდენის ოფიცრები
ენტონი ისტმონდი

**ენტონი ისტმონდი** () — ხელოვნების ისტორიის პროფესორი კორტალდის ხელოვნების ინსტიტუტში. თავდაპირველად ენტონი ვარვიკის ინსტიტუში სწავლობდა ხელოვნების ისტორიას, სადაც ბოლო ორ წელიწადში კურსის ხელმძღვანელიც გახდა. 1995 წლიდან ენტონი კორტალდის ხელოვნების ინსტიტუტში გადმოვიდა, სადაც მოიპოვა ხელოვნების ისტორიის მაგისტრის და დოკტორის ხარისხი. მისი კვლევები შეიძლება ორ თემად დაიყოს: ანტიკური და ბიზანტიური ხელოვნება და თემები, რომელიც უკავშირდება კავკასიას (საქართველო და სომხეთი). ის არის მრავალი სამეცნიერო ნაშრომისა ავტორი.

## რჩეული ნაშრომები 
* 
* 
* 
* 
* 

## სქოლიო 
კატეგორია:ბრიტანელი ისტორიკოსები
კატეგორია:ცოცხალი ადამიანები
ჩვეულებრივი კოწახური

**ჩვეულებრივი კოწახური** () — მცენარე კოწახურისებრთა ოჯახისა. 3 მეტრამდე სიმაღლის ხე ან ბუჩქია. აქვს სამად გაყოფილი ქაცვისებრი ეკლები (ნორჩ ტოტებზე ზედა ეკლები მარტოულია); თხელი, შიშველი, მწვანე ფერის ფოთლები, ფორმით – ელიფსურიდან მოგრძოლანცეტამდე, რომლებიც ფუძისკენაა შევიწროებული და კიდეებზე ხერხკბილა. ყვავილედი მრავალყვავილიანია, ქვევით ჩამოკიდებული. ყვავილი ფერად ყვითელია. ნაყოფს ელიფსის ფორმა აქვს, ფერად წითელია, იშვიათად — ყვითელი. ყვავის და ნაყოფმსხმოიარობს მაის-ივლისში. გავრცელებულია კავკასიაში, ცენტრალურ და სამხრეთ ევროპაში. გვხვდება მთელ საქართველოში. იზრდება ტყისპირა ადგილებში, ხეობებში, ბუჩქნარებში.

ფშავში ეწოდება ეკალძმარა; ხევსურეთში — ესკალძმარა; რაჭაში — კვაწახური; მთიულეთში — კოწმახური; ჭანურად — კაწახური; მეგრულად — კორწოხული; სვანურად — გვაწხირ, გოწხირ.

## გალერეა 

ფაილი:Berberis vulgaris5934.jpg|ყვავილებიანი ტოტი
ფაილი:Berberisfrucht aufgeschnitten1.jpg|ნაყოფი
ფაილი:Illustration Berberis vulgaris0.jpg|ბოტანიკური ილუსტრაცია

## სქოლიო 
კატეგორია:კოწახური
კანეტ-დე-ბერენგერი

**კანეტ-დე-ბერენგერი** (; ) — მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის კამპო-დე-მორვედრეს კომარკის შემადგენლობაში.  ფართობი — 3,8 კმ². მოსახლეობა — 6765 კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* კანეტ-დე-ბერენგერის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
ჟორჟ დიუმეზილი

**ჟორჟ დიუმეზილი** () (4 მარტი, 1898, პარიზი, — 11 ოქტომბერი, 1986, იქვე) — ფრანგი ფილოლოგი, ენათმეცნიერი და რელიგიათმცოდნე. იყო რელიგიის ისტორიის, ეპოსისა და შედარებითი მითოლოგიის აღიარებული სპეციალისტი. 

დაიბადა საფრანგეთის არმიის გენერლის ოჯახში. თავადაც ჯარში მსახურობდა პირველი მსოფლიო ომის (1914-1918) დროს და მეორე მსოფლიო ომის (1939-1945) დასაწყისში. განათლება მიიღო პარიზის უმაღლესი ნორმალური სკოლაში, იქვე დაიცვა სადოქტორო დისერტაცია შედარებითი რელიგიათმცოდნეობის საკითხზე 1924 წელს. 1920 წლიდან მუშაობდა პარიზისა და უცხოეთის სხვადასხვა სასწავლებელში, მ. შ. იყო სტამბოლის უნივერსიტეტის რელიგიის ისტორიის პროფესორი (1925-1931), უფსალის უნივერსიტეტის ფრანგულ ენის პროფესორი (1931-1935), პარიზის უმაღლესი კვლევების პრაქტიკული სკოლის (École pratique des hautes études) შედარებითი რელიგიათმცოდნეობის დეპარტამენტის დირექტორი (1935-1968), კოლეჟ დე ფრანსის ინდო-ევროპული ცივილიზაციების კათედრის გამგე (1949-1968). 

დუმეზილი ცნობილი იყო თავისი „ტრიფუნქციური ჰიპოთეზით“ პროტო-ინდო-ევროპული საზოგადოების და მითოლოგიის განვითარების შესახებ. მის კვლევებს უდიდესი გავლენა ჰქონდა შედარებით მითოლოგიასა და ინდოევროპეისტიკის სფეროზე. ფლობდა რამდენიმე ათეულ ენას. 

ავტორია მონოგრაფიებისა: „შედარებითი ნარკვევები ჩრდილო-დასავლურ კავკასიურ ენათა შესახებ; მორფოლოგია“ (1932), „შედარებითი ძიებანი კავკასიური ზმნის შესახებ“  [(1933), გაანალიზებულია ჩრდილო-კავკასიურ ენათა ზმნის ზოგიერთი მორფოლოგიური კატეგორია]; „უბიხური ზმნა“  (1975). ცნობილია დიუმეზილის გამოკვლევები აფხაზური, ადიღეური და უბიხური ენების შესახებ. გამოსცა აფხაზური, ადიღეური, უბიხური და ზანური ფოლკლორული ტექსტები. აქვს აგრეთვე გამოკვლევა კავკასიის ალბანელთა შესახებ.

## ლიტერატურა
## რესურსები ინტერნეტში 
* Overview of Dumézil's career
* Academie Française biography of Dumézil
## სქოლიო
კატეგორია:დაბადებული 1898
კატეგორია:გარდაცვლილი 1986
კატეგორია:პარიზელები
კატეგორია:ფრანგი ენათმეცნიერები
კატეგორია:ფრანგი ისტორიკოსები
ვერა ბრეჟნევა

**ვერა ჰალუშკა** (; ; დ. 3 თებერვალი, 1982), უფრო მეტად ცნობილი სასცენო სახელით **ვერა ბრეჟნევა** — უკრაინელი მომღერალი, ტელეწამყვანი და მსახიობი. 2003–2007 წლებში იყო ჯგუფ „Nu Virgos“-ის („VIA Gra“) წევრი. გამოშვებული აქვს ორი სტუდიური ალბომი.

## რესურსები ინტერნეტში 
* ოფიციალური საიტი 

## სქოლიო 
კატეგორია:უკრაინელი მომღერლები
კატეგორია:უკრაინელი მსახიობები
კატეგორია:ცოცხალი ადამიანები
როჰიტ შარმა

**როჰიტ შარმა** (დ. 30 აპრილი, 1987) — ინდოელი კრიკეტის მოთამაშე. 2011 წლიდან „მუმბაი ინდიანსის“ წევრი. 2006 წლიდან „მუმბაის“ წევრი. კრიკეტს მიღმა შარმა არის ცხოველთა უფლებების აქტიური მხარდამჭერი. 2007 წლიდან არის ინდოეთის ნაკრების მოთამაშე.

## რესურსები ინტერნეტში
* ESPNcricinfo

## სქოლიო
კატეგორია:ინდოელი კრიკეტის მოთამაშეები
კატეგორია:ცოცხალი ადამიანები
მილოშ ჯურიჩი

**მილოშ ჯურიჩი** ( / Miloš Đurić; დ. 14 იანვარი, 1892, ბენკოვაცი, ავსტრიის იმპერია (თანამედროვე ხორვატია) — გ. 5 დეკემბერი, 1967, ბელგრადი, იუგოსლავიის სფრ (თანამედროვე სერბეთი) — სერბი ანტიკური ხანის ფილოლოგი, ელენისტი, ფილოსოფოსი. ის იყო პროფესორი უნივერსიტეტში და სერბეთის მეცნიერებისა და ხელოვნების აკადემიის სრულუფლებიანი წევრი.ჯურიჩს შექმნილი აქვს სახელმძღვანელოები და კლასიკური ლიტერატურული ნაწარმოებების თარგმანები, როგორებიცაა: „ილიადა“, „ოდისეა“ და „პოეტიკები“. მისი ეს ნამუშევრები დღესაც გამოიყენება. დოქტორ ქსენია მარიცკი გაჯანსკის აზრით,  ჯურიჩის წვლილი სერბული კულტურის ჩამოყალიბებაში ძალიან დიდია და თითქმის უტოლდება წმინდა საბასა და დოსიტეი ობრადოვიჩის წვლილს.

## ბიოგრაფია
ჯურიჩის მამა, ნიკოლა მასწავლებელი და მწერალი იყო. სწორედ მან გააცნო მილოშს სერბული პეიკური პოეზია, 

სერბეთის მარიონეტულმა მთავრობამ ჯურიჩი აიძულა პოსტი დაეტოვებინა და ის ბანიცას საკონცენტრაციო ბანაკში გაგზავნეს. მილოშის ერთადერთი ვაჟი, რასტკო სლავონიაში, 1945 წელს, ფრონტზე გარდაიცვალა. 1952-1957 წლებში მილოში იყო სერბეთის ლიტერატურული გილდიის პრეზიდენტი, რამდენიმე აკადემიური ჟურნალის მთავარი რედაქტორი და 96-მდე ჟურნალსა და გაზეთში ბეჭდდა სტატიებს. ასევე, ბელგრადის ფსიქოანალიტიკურმა საზოგადოებამ ჯურიჩი თავის სრულუფლებიან წევრად გამოაცხადა, რადგან მან ერთ-ერთი ყველაზე გავლენიანი ფსიქოანალიტიკური ლიტერატურა სერბულად თარგმნა.

ჯურიჩის შემოქმედების სრული ბიბლიოგრაფია შედგება დაახლოებით 400 სათაურისგან, რომელიც მოიცავს 10 000-ზე მეტ გვერდს. იმ მოტივით, რომ მისი სტუდენტების ნახევარზე მეტი იუგოსლავიის ეროვნულ განმათავისუფლებელი პარტიის წევრები იყვნენ. ეს ციტატა სერბული და იუგოსლავური საზოგადოების ერთობის სიმბოლოდ ჩამოყალიბდა.

## ჯილდოები და მემკვიდრეობა
ჯურიჩს მიენიჭა ქალაქ ბელგრადის ოქტომბრის პრემია, მეშვიდე ივლისის პრემია, წმინდა საბას ორდენი და იუგოსლავიის შრომის ორდენი. კარაბურმაში, ერთ-ერთი ქუჩა სწორედ მის სახელს ატარებს. სერბეთის ლიტერატურული მთარგმნელების ასოციაცია მილოშ ჯურიჩს პრემიას გადასცემდა ყოველწლიურად, 1969 წლიდან. ეს პრიზი სერბეთში მთარგმნელთა ყველაზე პრესტიჟულ ჯილდოს წარმოადგენს.  მილოვან ვიტეზოვიჩის ლექსების კოლექციის სათაური: *Na času kod profesora Miloša N. Đurića* სწორედ მილოშ ჯურიჩის პატივსაცემადაა შერჩეული.

მისი პირადი ნივთები და ნამუშევრები ინახება ბელგრადის უნივერსიტეტის ბიბლიოთეკაში.

## ლიტერატურა
**Bibliografija Miloša N. Đurića* by Živanov Marko and Sajić Radisav, 1983
**Zvezdani časovi Miloša N. Đurića* by Jokić Miroslav, 2014

## რესურსები ინტერნეტში
* დოკუმენტური ფილმი მილოშ ჯურიჩის შესახებ

## სქოლიო
კატეგორია:სერბი მწერლები
კატეგორია:იუგოსლავიელი ისტორიკოსები
კატეგორია:სერბი ისტორიკოსები
კატეგორია:მწერლები ანბანის მიხედვით
შაჰიკა ერჯუმენი

**შაჰიკა ერჯუმენი** ( დაიბადა 1985 წლის 16 იანვარს, ჩანაქკალე, თურქეთი) — თურქი დიეტოლოგი და მსოფლიო რეკორდსმენი თავისუფალ ყვინთვაში.   

დაიბადა 1985 წლის 16 იანვარს, ჩანაქკალში, მან განათლება მიიღო Gazi-ის საშუალო სკოლაში, ხოლო საშუალო განათლება მიიღო მის მშობლიურ ქალაქში -  ანატოლიის საშუალო სკოლაში. უმაღლესი განათლების მისაღებად იგი ანკარაში გადავიდა საცხოვრებლად. მან  დაამთავრა ბაშკენტის უნივერსიტეტის ჯანმრთელობის მეცნიერებათა ფაკულტეტის კვების და დიეტოლოგიის განყოფილება და დიეტოლოგი გახდა. 

წყალქვეშა სპორტში მისი მონაწილეობა დაიწყო მყვინთავობით და წყალქვეშა რაგბით. თორმეტი წლის განმავლობაში ის დაინტერესებული იყო წყალქვეშა სპორტის სხვადასხვა სახეობებით და 2001 წლიდან იყო ოთხი ეროვნული გუნდის წევრი. მონაწილეობა მიიღო წყალქვეშა ჰოკეის, წყალქვეშა რაგბის, წყალქვეშა ორიენტაციისა და თავისუფალი ყვინთვის ეროვნულ გუნდებთან ერთად მსოფლიოსა და ევროპის ჩემპიონატებში.

## მიღწევები 
მისი 110 მეტრის (360 ფუტი) სიგრძის ყვინთვა (Dynamic apnea) ყინულის ქვეშ (DYN), რომელიც მიღწეულ იქნა 2011 წლის 11 თებერვალს, ვაისენსეის ტბაში, ავსტრია, აღმოჩნდა გინესის მსოფლიო რეკორდების წიგნში, როგორც მამაკაცებისთვის, ასევე ქალებისთვის.  აღნიშნულ დარგში ყოფილი ჩანაწერები იყო 70 მ (230 ფუტი) ქალებისთვის და 108 მ (354 ფუტი) მამაკაცებისთვის. 

შაჰიკა ერჯუმენი არის CWT-ის (დინამიკ აპნეას დარგი) მსოფლიო რეკორდსმენი, სადაც მისი რეკორდი შეადგენდა 70 მეტრს (230 ფუტი), დაჰაბი, ეგვიპტე, 2011 წლის 10 ნოემბერი (აღიარებულია CMAS– ის მიერ). ყოფილი ჩანაწერი ეკუთვნოდა ტანია სტრიტერს 67 მ (220 ფუტი). იმავე დღეს, იმავე ადგილას, მან კიდევ ერთხელ მოხსნა  CMAS– ის მიერ აღიარებული მსოფლიო რეკორდი - variable weight apnea without fins at sea (VNF) მან გაცურა  60 მეტრის სიღრმეში (200 ფუტი).

2013 წლის 1 ივნისს მან დაამარცხა საკუთარი მსოფლიო რეკორდი და ჩაყვინთა VNF დისციპლინაში 61 მ სიღრმეზე (200 ფუტი), ვანის ტბაში, აღმოსავლეთ თურქეთი (აღიარებულია CMAS– ის მიერ). 

მან დაამყარა თავისუფალი ყვინთვაში მსოფლიო რეკორდი VNF დისციპლინაში და მიაღწია 91 მეტრის (299 ფუტი) სიღრმის ნიშანს 2:49 წუთში კაშში, ანტალია, სამხრეთ თურქეთი 2014 წლის 23 ივლისს. ამ დისციპლინის ყოფილი რეკორდი, რომელიც დამყარდა წინა წელს იგი ეკუთვნოდა კიდევ ერთ თურქ მყვინთავს დერია კანს.

2016 წლის 22 ოქტომბერს, ერჯუმენმა დაამყარა ახალი მსოფლიო რეკორდი თურქეთის ქალაქ კაშთან, 110 მეტრის სიღრმეზე (360 ფუტი) VWT დისციპლინაში 2:44 წუთში. მისი ჩანაწერი CMAS– ის ოფიციალურმა წარმომადგენლებმა ადგილზე აღიარეს. 

მან დაამყარა ახალი CMAS მსოფლიო რეკორდი ქალებისათვის თურქეთში, ბურდურის პროვინციაში, იეშილოვაში, სალდას ტბის ტკბილ წყალში 1:58  წუთში 65 მეტრამდე (213 ფუტი). წინა მსოფლიო რეკორდი იყო 55 მ (180 ფუტი).

## რესურსები ინტერნეტში 
* Official Website 

## სქოლიო
კატეგორია:დაბადებული 16 იანვარი
კატეგორია:დაბადებული 1985
კატეგორია:თურქი რეკორდსმენები
კატეგორია:მსოფლიო რეკორდსმენები
კატეგორია:თურქი ქალები
კატეგორია:გინესის მსოფლიო რეკორდების წიგნის რეკორდსმენები
კატეგორია:ცოცხალი ადამიანები
Dictionary of the Middle Ages

***Dictionary of the Middle Ages*** (შუა საუკუნეების ლექსიკონი) — 13 ტომიანი ლექსიკონი შუა საუკუნეების შესახებ, გამოიცა 1982 და 1989 წლებს შორის American Council of Learned Societies-ის მიერ. ენციკლოპედიის შექმნის იდეა ეკუთვნის ისტორიკოს და შემდგომში მთავარ-რედაქტორს ჯოზეფ სტეიერს პრინსტონის უნივერსიტეტიდან. „დანართი 1“ დაემატა 2003 წელს უილიამ ჩესტერ ჯორდანის მიერ. ენციკლოპედია მოიცავს ინფორმაციას 112.000 პიროვნებაზე, ადგილზე, სამეცნიერო ინტერესის მქონე საგნებსა და კონცეფციებზე 7 000-მდე განსხვავებულ სტატიაში, 8 000-ზე მეტ გვერდზე, დაწერილი 1 800-ზე მეტი მონაწილე რედაქტორის მიერ სხვადასხვა აკადემიური ინსტიტუტებიდან, არა მხოლოდ აშშ-დან, არამედ ევროპიდან და აზიიდან. ლექსიკონი არის უდიდესი და ყველაზე დეტალური თანამედროვე ენციკლოპედია ინგლისურ ენაზე, რომელიც შეიძლება შეიდაროს გერმანულ *Lexikon des Mittelalters*-თან. ყდაზე გამოსახული წრეში თავდაყირა ჩასმული T-ს სიმბოლო არის არტიტული ინტერპრეტაცია T და O რუკისა, რომელიც პირველად დაახასიათეს *Etymologiae*-ში, შუა საუკუნეებზე ყველაზე გავლენიან ენციკლოპედიურ ნაშრომი.

## სქოლიო
## ლიტერატურა
* Joseph Strayer, editor (1989). *Dictionary of the Middle Ages*. Charles Scribner's Sons.  OCLC 8474388
* William Chester Jordan, editor (2003). *Dictionary of the Middle Ages: Supplement 1*. Charles Scribner's Sons. 

კატეგორია:ისტორიული წიგნები
კატეგორია:მედიევისტიკა
კატეგორია:ამერიკული ენციკლოპედები
კატეგორია:ინგლისურენოვანი ენციკლოპედიები
ქენან სოფუოღლუ

**კენან სოფუოღლუ** ( დ. 25 აგვისტო, 1984, კუზულუკი, საქარიას პროვინცია, თურქეთი) — თურქი პარლამენტარი და ყოფილი პროფესიონალი მოტომბრბოლელი. მას აქვს ხუთი სუპერპორტის მსოფლიო ჩემპიონატის რეკორდული ტიტული (2007, 2010, 2012, 2015 და 2016). სოფუოღლუ ასევე მონაწილეობდა Superbike მსოფლიო ჩემპიონატზე 2008 წელს და Moto2 მსოფლიო ჩემპიონატზე 2010 და 2011 წლებში.

## კარიერა 
სოფუოღლუმ თავი დაანება სპორტს  2018 წლის მაისში და  პოლიტიკოსი გახდა 2018 წლის ივნისში. მოტორბოლასთან გამომშვიდობების მიუხედავად, ის მცირე დროით დაუბრუნდა მას, ჩავიდა იტალიაში, მსოფლიო ჩემპიონატის ღონისძიებაზე, 13 მაისს, სადაც მესამე ადგილი დაიკავა.

მან დაზიანებები მიიღო 2018 წლის დასაწყისში ავსტრალიაში ავარიის შედეგად, 2017 წლის 30 სექტემბერს საფრანგეთში, მაგნი-კურსში ვარჯიშის დროს ავარიის შედეგად მიღებული ტრავმა გაუარესდა, რამაც აიძულა დაესრულებინა მონაწილეობა 2017 წლის სეზონში.  მხოლოდ ხუთი კვირის შემდეგ, ის დაბრუნდა კატარში ჩატარებულ ბოლო შეხვედრაში მონაწილეობის მისაღებად, დაასრულა შეჯიბრი მესამე ადგილის დაკავებით, თუმცა შეაგროვა საკმარისი ქულები ჩემპიონატში მეორე ადგილზე გასასვლელად.

2000 წელს თურქეთის სუპერპორტის ჩემპიონატის B კლასისა და 2002 წელს გერმანიის Yamaha R6 თასის მოგების შემდეგ, სოფუოღლუ გადავიდა ევროპის სუპერტოკის ჩემპიონატში, ორ სეზონში მეორე და მესამე ადგილზე გასვლით. სოფუოღლუ დომინირებდა 2007 წლის სეზონში, პირველი 8 რვა რბოლიდან ხუთი მოიგო და მოხსნა რეკორდი ერთ სეზონში ყველაზე მეტი მოგებით. მან ასევე მოიგო ესპანეთის ქალაქ ლოსაილში და ჰოლანდიის ქალაქ ასენში. Brands Hatch-ში მეორე ადგილზე გასვლით ის გახდა თურქეთის პირველი მთავარი ავტოსპორტის მსოფლიო ჩემპიონი.

სოფუოღლუ ასევე მონაწილეობდა Moto2- ში Technomag-CIP გუნდისთვის, სადაც მისი დებიუტი შედგა 2010 წლის ბოლოს და გუნდში დარჩა 2011 წლის სეზონამდე. მან 2007 და 2010 წლებში მოიგო სუპერპორტის მსოფლიო ჩემპიონატი Ten Kate ჰონდასთან ერთად. 2008 წელს მან იასპარეზა სუპერ ველოსიპედის მსოფლიო ჩემპიონატში Ten Kate-თვის, მაგრამ ასპარეზი ნაკლებ წარმატებული აღმოჩნდა.

2012 წელს კავასაკისთვის ასპარეზმა, სოფუოღლუს თავისი მესამე სუპერპორტის მსოფლიო ჩემპიონატის ტიტული მოუტანა პორტუგალიის გრან-პრიზე, ბოლოსწინა შეჯიბრში.

როგორც ხუთგზის ჩემპიონი, სოფუოღლუ ყველაზე წარმატებული მოასპარეზეა, რომელმაც მონაწილეობა მიიღო Supersport მსოფლიო ჩემპიონატში და კლასში მრავალ რეკორდ ფლობს.

## პოლიტიკა 
სოფუოღლუ აირჩიეს 2018 წლის ივნისში, სამართლიანობისა და განვითარების პარტიიდან (AK Party) პარლამენტში საკარიას პროვინციის წარმომადგენლად. 

2018 წლის 4 ივლისს, თურქეთის პარლამენტის 2018–2019 სესიის გახსნის დღეს, სოფუოღლუ ჩამოვიდა Lamborghini Aventador– ით, რომელიც მან გააჩერა ოპოზიციონერი დეპუტატისთვის განკუთვნილ სივრცეში. ამან კრიტიკა გამოიწვია "ძვირადღირებული მანქანის" მიმართ, მაგრამ სოფუოღლუმ, რომელიც ასევე ფლობს ორ მერსედესის ჯიპს, Ferrari- ს და Fiat 124- ს, უპასუხა, რომ კრიტიკოსებმა მას პარტიული ნიშნით მიმართეს და მანქანა მხოლოდ საბაბი იყო.  სოფუოღლუს თქმით, იგი საკუთარ ხელფასს ქველმოქმედებას უთმობს. 

## რესურსები ინტერნეტში 
* ქენან_სოფუოღლუ

## სქოლიო
კატეგორია:დაბადებული 25 აგვისტო
კატეგორია:დაბადებული 1985
კატეგორია:თურქი რეკორდსმენები
კატეგორია:მსოფლიო რეკორდსმენები
კატეგორია:თურქი პოლიტიკოსები
კატეგორია:თურქეთის დიდი ეროვნული ასამბლეის XXVII მოწვევის წევრები
კატეგორია:ცოცხალი ადამიანები
The Oxford Dictionary of Late Antiquity

***Oxford Dictionary of Late Antiquity*** (**ODLA**, „გვიანი ანტიკურობის ოქსფორდის ლექსიკონი“) — ყოვლისმომცველი, მრავალდისციპლინური საცნობარო ნაშრომი, რომელიც მოიცავს კულტურას, ისტორიას, რელიგიას და ცხოვრებას გვიან ანტიკურობაში. ეს იყო პერიოდი ევროპაში, ხმელთაშუაზღვისპირეთში და ახლო აღმოსავლეთში ახ. წ. 250 წლიდან 750 წლამდე. დაიწერა 400-ზე მეტი მონაწილისა და რედაქტირებულია ოლივერ ნიკოლსონის მიერ, გამოიცა 2018 წელს. ის ერთმანეთთან აკავშირებს ისტორიის პერიოდს, რომელიც მოცულია *Oxford Classical Dictionary*-ში და *The Oxford Dictionary of the Middle Ages*-ში. დაბეჭდილი ვერსია ორ ტომეულში აისახა, ტომი I, A–I; ტომი II, J–Z.

## ლიტერატურა
* 

კატეგორია:ისტორიული წიგნები
კატეგორია:ოქსფორდის ლექსიკონები
კატეგორია:გვიანი ანტიკურობა
ნიკოლოზ ადონცი

**ნიკოლოზ ადონცი** (; ) (10 იანვარი, 1871 – 27 იანვარი, 1942) — სომეხი ისტორიკოსი, რომელიც სპეციალიზდებოდა ბიზანტიით და არმენოლოგიით, ასევე ფილოლოგიით. ადონცი ავტორია „*Armenia in the Period of Justinian“*, გავლენიანი ნაშრომით სოციალურ და პოლიტიკურ სტრუქტურაზე ადრეული შუა საუკუნეების სომხეთზე.

## ბიოგრაფია 
ადონცის ნამდვილი სახელია ნიკოღაოს ტერ-ავეტიკიანი, დაიბადა სისიანის სოფელ ბრნაკოტში, რომელიც მაშინ ელიზავეტპოლის გუბერნიის ზანგეზურის მაზრაში (დღეს სიუნიქი) შედიოდა. მისი წინაპარი იყო XVIII საუკუნის სომეხი სამხედრო მოღვაწე და დავით ბეკის მოკავშირე ტერ-ავეტიკი. დაამთავრა ტატევის სასულიერო სკოლა და სწავლობდა ეჩმიაძინის გევორკიანის თეოლოგიურ სემინარიაში და ტიფლისის გიმნაზიაში (1892–1894). ესენია, 1918 წელს ინგლისურად დაწერილი: „*Historical Basis of the Armenian Question and the Fall of Turkey* and *The Dismemberment of Turkey“*; იმავე წელს რუსულად დაწერილი ორი ნაშრომი, „''Turkey's Note and Western Armenia“* და „*The Armenian Question and German Plans“*; და „*The Armenian Question at Sèvres“,* რომელიც ინგლისურად დაიწერა 1920 წელს. ის დასავლეთ ევროპას რეგიონში საკუთარი გავლენის გაზრდისთვის ოსმალეთის იმპერიაში სომხების გასაჭირის გამოყენებაში ადანაშაულებდა. ადონცი ასევე გმობდა საბჭოთა რუსეთს ბრესტ-ლიტოვსკის ხელშეკრულების მოწერისთვის, რამაც დასავლეთ სომხეთი ოსმალეთის იმპერიის შემადგენლობაში დატოვა.

## ბიბლიოგრაფია 
*  *Samuel l'Armenien, Roi des Bulgares*. Bruxelles, Palais des academies, 1938, 63 p. Published also in: *Etudes Armeno-Byzantines*. Calouste Gulbenkian Foundation. Distributor: Livraria Bertrand. Lisbonne, 1965.
* *Histoire d'Arménie, les origines du X-e siècle au vie (av. J.C.)*. Préf. de René Grousset. Paris, 1946.
* *Armenia in the Period of Justinian: the Political Conditions Based on the Naxarar System*. Translated with partial revisions, a bibliographical note, and appendices by Nina G. Garsoïan. Lisbon, 1970.
*  *Denys de Thrace et les commentateurs arméniens*. Lisbon, 1970.
**Mashtots and his Students According to Foreign Sources*. 1925.
**Towards the Solution to the Armenian Question*. London, 1920.

## ლიტერატურა  
* Adalian, Rouben. "Nicholas Adontz: The Quest for a Rational History," Ph.D. Dissertation, University of California, Los Angeles, 1987.
* Ishkhan, Mushegh. "Professor Nicholas Adontz: Remembrance and Impressions," *Armenian Review'' 39 (1986), pp.&nbsp;55–80.

## რესურსები ინტერნეტში 
* 
* A detailed biography by ArmenianHouse.

## სქოლიო 
კატეგორია:დაბადებული 1871
კატეგორია:გარდაცვლილი 1942
კატეგორია:სომეხი ისტორიკოსები
კატეგორია:XX საუკუნის სომეხი ისტორიკოსები
ალდეუელა-დე-ლიესტოსი

**ალდეუელა-დე-ლიესტოსი** (, ) — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-დაროკის კომარკის შემადგენლობაში.  ფართობი — 38,037892 კმ². მოსახლეობა — 51 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* Gran Enciclopedia Aragonesa - ალდეუელა-დე-ლიესტოსი 

## სქოლიო
კატეგორია:სარაგოსის მუნიციპალიტეტები
ბრანკო რადიჩევიჩი

**ალექსიე „ბრანკო“ რადიჩევიჩი** ( / Aleksije Branko Radičević; დ. 28 მარტი, 1824, ვენა, ავსტრია-უნგრეთის იმპერია — გ. 1 ივლისი, 1853, ვენა, ავსტრია-უნგრეთის იმპერია) — სერბი პოეტი, რომელიც რომანტიზმის პერიოდში წერდა.

## ბიოგრაფია
ბრანკო რადიჩევიჩი დაიბადა 28 მარტს 1824 წელს სლავონსკი-ბროდში. მისი ნათლობის სახელი ალექსიე იყო, რომელიც მოგვიანებით ბრანკოდ, მეტად გავრცელებულ სერბულ სახელად გადაიკეთა. მან საშუალო სკოლა სრემსკი კარლოვაცში დაასრულა, სადაც ხშირად წერდა ლექსებს. მოგვიანებით მან სწავლა ვენაში განაგრძო. 1847 წელს გამოიცა რადიშევიცის პირველი ლექსთა კრებული, რითაც სერბულ პოეზიაში ახალი ერა დაიწყო. ის სერბეთში გაემგზავრა, თუმცა მალევე დაბრუნდა ვენაში მედიცინის შესასწავლად. სწავლისას მის გარშემო იყვნენ სერბი ინტელექტუალები, ასევე მისი ახლო მეგობრები: ვუკ კარაჯიჩი, ჯურო დანიჩიჩი და მილიცა სტოიადინოვიჩ სრპკინია, ასევე პეტრე II პეტროვიჩ-ნეგოში. გარდაცვალებამდე მცირე ხნით ადრე, მან დაწერა ცნობილი პოემა *Kad mlidijah umreti* (როგორც ვფიქრობდი სიკვდილზე). მან სცადა ხალხური სიმღერების რიტმის ხელახლად შექმნა და ამით მხარი დაუჭირა ვუკ კარაჯიჩის ვერსიას, რომ ახლად რეფორმირებულ სერბულ ენაზე ლექსების დაწერა შესაძლებელი იყო.

რადიჩევიჩი გარდაიცვალა ტუბერკულოზის დიაგნოზით ვენაში 1853 წელს, 1883 წელს კი მისი ნეშტი სტაჟილოვოში დაკრძალეს. 

რადიჩევიჩი შედის „100 ყველაზე გამოჩენილი სერბის“ სიაში. მან გავლენა მოახდინა მომავალი თაობის სერბ პოეტებზე, მათ შორის: ჯურა იაკშიჩზე, იოვან გრჩიჩ მილენკოზე და მილოშ ცრნიანსკიზე.

იოვან სოლდატოვიჩმა შექმნა ბრანკოს ქანდაკება მის მშობლიურ სახლში განსათავსებლად. ეს ქანდაკება 1990-იან წლებში სლავონსკი-ბროდიდან წაიღეს. ქანდაკების დასაბრუნებლად მოლაპარაკებები დღესაც მიმდინარეობს.

მისი ლექსების ნაწილი დღეს სიმღერებადაა გადაკეთებული. ჩამოყალიბდა 1954 წელს მის პატივსაცემად. ჯილდო გადაეცემა საუკეთესო წიგნს ან ლექსების კრებულს, რომელიც შესრულებულია სერბულ ენაზე და გამოცემულია 30 წელზე ახალგაზრდა ავტორების მიერ.

მის სახელს ატარებდნენ მოედნები ზემუნსა და სრემსკი კარლოვცში.

სკოლებს  ბატაინიცაში, ველიკა მოშტანიცაში, ნოვი-ბეოგრადში, ნოვი-სადში, ბანია-ლუკაში, ნეგოტინში, სმედერევოსა და სხვა ქალაქებში ბრანკო რადიჩევიჩის პატივსაცემად მისი სახელი ეწოდა.

## ლიტერატურა
* Jovan Skerlić, *Istorija Nove Srpske Književnosti* / A History of New Serbian Literature (Belgrade, 1914 and 1921), pages 279–288

## რესურსები ინტერნეტში
*პოეტ ბრანკო რადიჩევიჩის ბიოგრაფია

## სქოლიო
კატეგორია:სერბი მწერლები
კატეგორია:დაბადებული 28 მარტი
კატეგორია:დაბადებული 1824
კატეგორია:გარდაცვლილი 1853
კატეგორია:გარდაცვლილი 1 ივლისი
კატეგორია:XIX საუკუნის პოეტები
კატეგორია:ტუბერკულოზით გარდაცვლილები
კატეგორია:მწერლები ანბანის მიხედვით
ერიკა ჰერცეგი

**ერიკა ჰერცეგი** (; დ. 5 ივლისი, 1988) — უკრაინელი მოდელი და მომღერალი. 2013–2020 წლებში იყო ჯგუფ „Nu Virgos“-ის („VIA Gra“) წევრი. 2013 წლის მონაცემებით ჰერცეგი არის 175 სმ სიმაღლის, წონა – 48 კგ, ფიგურა – 87-60-90. 

## რესურსები ინტერნეტში 
* MusicBrainz
* 

## სქოლიო 
კატეგორია:უკრაინელი მოდელები
კატეგორია:უკრაინელი მსახიობები
ერიხ ტრაპი

**ერიხ ტრაპი** () (დ. 5 ივნისი, 1942, კლოსტერნოიბურგი) — ავსტრიელი ბიზანტინისტი.

## ბიოგრაფია 
1960 წლიდან ერიხ ტრაპი ვენის უნივერსიტეტში ეუფლებოდა კლასიკურ ფილოლოგიას და ბიზანტინისტიკას და 1964 წელს დაიცვა დისერტაცია „*Manuel II. Palaiologos, Dialoge mit einem „ Perser*““, რისთვისაც მიენიჭა დოქტორის ხარისხი. 1965-დან 1973 წლამდე ის ავსტრიის მეცნიერებათა აკადემიაში ბიზანტიის სწავლებების ასისტენტ-მკლევარად მუშაობდა. ვენაში ერთწლიანი ლექციების შემდეგ, ტრაპი 1973 ბონის უნივერსიტეტის პროფესორი გახდა, სადაც ხელმძღვანელობდა ბიზანტიურ სწავლებებს 2008 წლამდე, იქამდე სანამ პენსიაზე გავიდოდა. 1992 წლიდან ის ავსტრიიის მეცნიერებათა აკადემიის წევრი-კორესპონდენტია. 1998 წელს თესალონიკის უნივერსიტეტმა ტრაპს „ოქროს არისტოტელეს“ ჯილდო მიანიჭა. მისი კვლევების ძირითადი სფერო იყო ბიზანტიური ლექსიკოგრაფია, დიგენის აკრიტასი და ძველი ბერძნულის განვითარება ახალ ბერძნულამდე. ის არის „*Prosopographischen Lexikons der Palaiologenzeit*“-ის (1976-1995) ავტორი, სადაც მან მიუძღვნა იმ პიროვნებების კვლევას, რომლებიც მოხსენიებული იყო ბიზანტიურ დოკუმენტებში. ერიხ ტრაპი არის ასევე „*Lexikons zur byzantinischen Gräzität*“-ის ინიციატორი და რედაქტორი.

## ლიტერატურა 
**Kürschners Deutscher Gelehrten-Kalender*, Ausgabe 2003, Band 3, S. 3438.

## რესურსები ინტერნეტში 
* Erich Trapp an der Universität Bonn 
* Erich Trapp an der Österreichischen Akademie der Wissenschaften

## სქოლიო
კატეგორია:დაბადებული 1942
კატეგორია:ავსტრიელი ბიზანტიოლოგები
შავი მურყანი

**შავი მურყანი**, *ჩვეულებრივი მურყანი*, *თხმელა* () — მცენარე არყისებრთა ოჯახისა. 30–38 მეტრამდე სიმაღლის ხეა. აქვს მუქი რუხი ფერის დამსკდარი ქერქი. საქართველოში ყველა რეგიონში გვხვდება, ჯავახეთის გარდა. იზრდება დაბლობებში, მთაში ზღვის დონიდან 1800 მეტრს აღწევს და ტერასების გაყოლებით შერეულფოთლოვან ტყეებში გვხვდება. დაბლობისა და მთისწინების უხვტენიან რაიონებში — ჭაობიან, ალუვიურ, ეწერ ნიადაგზე ქმნის ტყეებს, მურყნარს. სინათლის, ტენისა და ნაწილობრივ სითბოს მოყვარულია. იზრდება სწრაფად. რბილი, ღია მოწითალო, მყიფე მერქანი აქვს. იყენებენ სადურგლო და სახარატო საქმეში.

## გალერეა 

ფაილი:Alnus glutinosa barbata 1.jpg|*Alnus glutinosa* subsp. *barbata*, საქართველოში გავრცელებული ქვესახეობა
ფაილი:Ольха чёрная листья.jpg|ფოთლები
ფაილი:Olcha szyszki stare mlode kotki.jpg|ყვავილედები: მდედრობითი და მამრობითი

## იხილეთ აგრეთვე
* საქართველოს ფლორა
* საქართველოს ტყეები

## სქოლიო 
კატეგორია:მურყანი
ფოიოსი

**ფოიოსი** (, ) — ქალაქი და მუნიციპალიტეტი ესპანეთში, შედის ვალენსიის ავტონომიური გაერთიანების ვალენსიის პროვინციის უერტა-ნორტეს კომარკის შემადგენლობაში.  ფართობი — 6,5 კმ². მოსახლეობა — 7452  კაცი (2020 წ.).

## იხილეთ აგრეთვე
* ვალენსიის მუნიციპალიტეტები

## რესურსები ინტერნეტში
* ფოიოსის მუნიციპალიტეტის ოფიციალური საიტი

## სქოლიო
კატეგორია:ვალენსიის მუნიციპალიტეტები
კატეგორია:ვალენსიის ქალაქები
ანდრეა მეზა

**ალმა ანდრეა მეზა კარმონა** (დ. 13 აგვისტო, 1994) — მექსიკელი მოდელი. 2017 წელს გახდა „მის მექსიკა“. ამავე წელს მიიღო პირველი ფინალისტის სტატუსი „მის მსოფლიო 2017“-ზე. 2021 წელს გახდა „მის სამყარო 2020“. ამ ფაქტით ის გახდა მესამე მექსიკელი ქალი რომელმაც ეს წოდება მიიღო.

## რესურსები ინტერნეტში
* 

კატეგორია:დაბადებული 13 აგვისტო
კატეგორია:დაბადებული 1994
კატეგორია:მექსიკელი მოდელები
კატეგორია:ცოცხალი ადამიანები
დაშა მედოვაია

**დაშა მედოვაია** (; დ. 23 ოქტომბერი, 1990, ხერსონი, დაბადების სახელი: **დარინა კობეცი**) — უკრაინელი მოდელი, მომღერალი, ტელეწამყვანი და სიმღერების ავტორი. 2013–2014 წლებში იყო ჯგუფ „Nu Virgos“-ის („VIA Gra“) წევრი. 

## რესურსები ინტერნეტში 
* MusicBrainz
* 

## სქოლიო 
კატეგორია:უკრაინელი მოდელები
კატეგორია:უკრაინელი მომღერლები
ქულბაქი (მრავალმნიშვნელოვანი)

საკუთარი სახელი **ქულბაქი** შეიძლება აღნიშნავდეს:

* ქულბაქი — მთა ასპინძის მუნიციპალიტეტისა და დმანისის მუნიციპალიტეტის ადმინისტრაციულ საზღვარზე;
* ქულბაქი — სოფელი ცაგერის მუნიციპალიტეტში.
სარაგოსის მუნიციპალიტეტები

300px|მინი|სარაგოსის მდებარეობა ესპანეთის რუკაზე
სარაგოსის პროვინცია შედის არაგონის ავტონომიურ გაერთიანებაში და შედგება 292 მუნიციპალიტეტისაგან. ესპანეთის ადგილობრივი თვითმმართველობის კანონის () თანახმად მუნიციპალიტეტი წარმოადგენს სახელმწიფოს ტერიტორიული მოწყობის ძირითად სუბიექტს, რომლის ძირითადი ელემენტებია ტერიტორია, მოსახლეობა და ადგილობრივი ადმინისტრაცია. თითოეულ მუნიციპალიტეტს აქვს საბჭო, კომისია (მინისტრთა კაბინეტის მსგავსი) და ყავს მერი (ალკალდი). მუნიციპალური საბჭოს წევრებს ირჩევენ პროპორციული არჩევნების გზით.

სარაგოსის მუნიციპალიტეტები ერთიანდებიან 17 კომარკაში (რომელთაგან ოთხი მდებარეობს ნაწილობრივ უესკის პროვინციის ტერიტორიაზე): არანდა, ბახო-არაგონ-კასპე, კამპო-დე-ბელჩიტე, კამპო-დე-ბორხა, კამპო-დე-კარინიენა, კამპო-დე-დაროკა, სინკო-ვილიასი, კომუნიდად-დე-კალატაიუდი, რიბერა-ალტა-დელ-ებრო, რიბერა-ბახა-დელ-ებრო, ტარასონა-ი-ელ-მონკაიო, ვალდეხალონი, სარაგოსა, ბახო-სინკა, ოია-დელ-უესკა, ხასეტანია, მონეგროსი (ბოლო ოთხი კომარკა ნაწილობრივ მდებარეობს უესკის პროვინციის ტერიტორიაზე). 

სარაგოსის პროვინციის ფართობია 17 274 კმ² და 2019 წლის მონაცემებით მოსახლეობის რაოდენობა შეადგენს 972 528 მაცხოვრებელს. დედაქალაქია სარაგოსა, რომელიც ასევე მოსახლეობისა და ფართობის (973,78 კმ²) მიხედვით ყველაზე დიდი მუნიციპალიტეტია. ფართობით ყველაზე პატარაა — სინკო-ოლივასი (2,12 კმ²).

## მუნიციპალიტეტების სია
## რუკა
## რესურსები ინტერნეტში
* 
* 

## სქოლიო
*
ატეა

**ატეა** () — მუნიციპალიტეტი ესპანეთში, შედის არაგონის ავტონომიური გაერთიანების სარაგოსის პროვინციის კამპო-დე-დაროკის კომარკის შემადგენლობაში.  ფართობი — 34,66846 კმ². მოსახლეობა — 147 კაცი (2020 წ.).

## იხილეთ აგრეთვე
* სარაგოსის მუნიციპალიტეტები

## რესურსები ინტერნეტში
* Gran Enciclopedia Aragonesa - ატეა 

## სქოლიო
კატეგორია:სარაგოსის მუნიციპალიტეტები
ჯოვანი ბატისტა ვიოტი

**ჯოვანი ბატისტა ვიოტი** (; დ. 12 მაისი, 1755 – გ. 3 მარტი, 1824) — იტალიელი კომპოზიტორი, მევიოლინე და პედაგოგი. არის 29 სავიოლინო კონცერტის ავტორი. მისი ცნობილი მოწაფეები იყვნენ პიერ როდე და რუდოლფ კროიცერი. ვიოტი 1775 წლიდან სამეფო კარის მუსიკოსი იყო ტურინში. ამის შემდეგ, 1782-1792 წლებში ვიოტი პარიზში ცხოვრობდა, ხოლო 1792 წლიდან - ინგლისსა და სხვა სახელმწიფოებში.

## რესურსები ინტერნეტში
* ბიბლიოვიკი
* ენციკლოპედია „ბრიტანიკა“

## სქოლიო
კატეგორია:დაბადებული 12 მაისი
კატეგორია:დაბადებული 1755
კატეგორია:გარდაცვლილი 3 მარტი
კატეგორია:გარდაცვლილი 1824
კატეგორია:ლონდონში გარდაცვლილები
კატეგორია:იტალიელი მევიოლინეები
კატეგორია:იტალიელი კომპოზიტორები
ნიკოლ ფარია

**ნიკოლ ესტელ ფარია** (დ. 9 თებერვალი, 1990) — ინდოელი მოდელი, მსახიობი. 2010 წელს მოიგო სილამაზის კონკურსი „მის დედამიწა“. დამთავრებული აქვს ბენგალურუს უნივერსიტეტი და სოფიას უმაღლესი სკოლა. მისი დებიუტი კინოში შედგა 2014 წელს გადაღებულ ბოლივუდის ფილმში „Yaariyan“. ამის შემდეგ მან კიდევ ორ ფილმში ითამაშა, მათ შორის ერთი კვლავ ბოლივუდის გადაღებულია. 2016 წელს შეასრულა მთავარი როლი თურქულ ფილმში „Bir Baba Hindu“.

## ფილმოგრაფია
## რესურსები ინტერნეტში
* ოფიციალური საიტი
* 

## სქოლიო
კატეგორია:დაბადებული 9 თებერვალი
კატეგორია:დაბადებული 1990
კატეგორია:ინდოელი მოდელები
კატეგორია:ცოცხალი ადამიანები
თეთრი არყი

**თეთრი არყი**, *შებუსვილი არყი* () — მცენარე არყისებრთა ოჯახისა. 15–18 მეტრამდე სიმაღლის ხეა, მეტწილად გამრუდებული ტანით, უმეტესად – მრავალღეროიანი. აქვს მოთეთრო, ხშირად ოდნავ მოვარდისფრო ქერქი. ოდნავ შებუსვილი ერთწლიანი ყლორტები და ფოთლები. კვერცხის ფორმისაა, მახვილწვერიანი ან ოდნავ წაწვეტებული, კიდეზე არანათლად გამოხატული ორმაგხერხკბილა ფოთლის ფირფიტა. ყვავის და ნაყოფმსხმოიარობს ივნის-აგვისტოში. გავრცელებულია კავკასიასა და მცირე აზიაში. გვხვდება თითქმის მთელ საქართველოში, იზრდება ტყის ზედა და სუბალპურ სარტყლებში, ზოგან კლდოვან და ქვიან ფერდობებზე. ტყის ზედა საზღვრის გაყოლებით ქმნის სუბალპურ ტანბრეცილ ტყეს დეკას ქვეტყით ან მდიდარი ბალახოვანი საფრით.

საქართველოში გავრცელებულია მისი ვარიაცია () — **ლიტვინოვის არყი**.

## გალერეა 

ფაილი:Betula pubescens RF.jpg|ყვავილედი
ფაილი:Betula pubescens ssp glutinosa (cropped).jpeg|ფოთოლი
ფაილი:Fagales - Betula pubescens - 3.jpg|ტანი
ფაილი:306 Betula alba L.jpg|ბოტანიკური ილუსტრაცია

## იხილეთ აგრეთვე
* საქართველოს ფლორა
* საქართველოს ტყეები

## სქოლიო 
კატეგორია:არყი
კლადუია არსე

**კლაუდია არსე ლემაიტრე** (დ. 4 აპრილი, 1991) — ბოლივიელი მსახიობი, მოდელი და მომღერალი. 2009 წელს მოიგო სილამაზის კონკურსი „მის ბოლივია“. მან წარადგინა ბოლივია „მის სამყარო 2010“-ზე, რითაც გახდა პირველი ჩუკისაკის დეპარტამენტიდან რომელმაც ამ კონკურსში მონაწილეობა მიიღო.

## ბიოგრაფია
კლაუდია არსე დაიბადა 1991 წლის 4 აპრილს, ქალაქ სუკრეში.არის მარსელო არსესა და დენის ლემაიტრეს ქალიშვილი.

თავდაპირველად სწავლობდა ინდუსტრიულ ინჟინერიას, მაგრამ მოგვინებით გადაერთო ბიზნეს ადმინისტრირების შესწავლაზე.

კლადიამ აგრეთვე დაიკავა პირველი ადგილი ბოლივიაში ჩატარებულ ფიზიკის, ქიმიის, ასტრონომიისა და ასტროფიზიკის შეჯიბრებში (2005-2007 წლებში). 2008 წელს წარადგინეს ასტრონომიისა და ასტროფიზიკის საერთაშორისო ოლიმპიადაზე. 

არსე ფლობს სამ ენას: ინგლისური, გერმანული და ესპანური.

## სქოლიო
კატეგორია:დაბადებული 4 აპრილი
კატეგორია:დაბადებული 1991
კატეგორია:ბოლივიელი მოდელები
კატეგორია:ბოლივიელი მსახიობები
კატეგორია:ბოლივიელი მომღერლები
კატეგორია:ცოცხალი ადამიანები
დაფენილი

**დაფენილი** — სოფელი საქართველოში, იმერეთის მხარის ბაღდათის მუნიციპალიტეტში, ნერგეეთის თემში. მდებარეობს მდინარე ხანისწყლის (რიონის მარცხენა შენაკადი) მარცხენა ნაპირას.

## დემოგრაფია
2014 წლის აღწერის მონაცემებით სოფელში ცხოვრობს 139 ადამიანი.

## სქოლიო
კატეგორია:ბაღდათის მუნიციპალიტეტის სოფლები
ლაზა კოსტიჩი

**ლაზარ „ლაზა“ კოსტიჩი** ( / Lazar Laza Kostić; დ. 12 თებერვალი, 1841, კოვილი — გ. 27 ნოემბერი, 1910, ვენა) — სერბი პოეტი, პროზაიკოსი, იურისტი, ესთეტიკოსი, ჟურნალისტი, პუბლიცისტი და პოლიტიკოსი, რომელიც სერბულ ლიტერატურაში ერთ-ერთი გამორჩეული ფიგურაა. კოსტიჩმა შექმნა 150-მდე მცირე ზომის ლექსი, 20 ეპიკური ლექსი, სამი დრამა, ერთი მონოგრაფია, რამდენიმე ესე, მოთხრობები და მთელი რიგი სტატიები.. კოსტიჩმა მონაწილეობა მიიღო ინგლისური ლიტერატურის შესწავლაში და იოვან ანდრეევიჩ-იოლსთან ერთად იყო ერთ-ერთი პირველი, ვინც უილიამ შექსპირის ნაწარმოებების თარგმნა დაიწყო სერბულ ენაზე.

## ბიოგრაფია
ლაზა კოსტიჩი დაიბადა კოვილიში, ვოევოდინაში 1841 წელს, სამხედრო პირების ოჯახში. ამ პერიოდში ტერიტორია ავსტრო-უნგრეთის იმპერიის შემადგენლობაში იყო. კოსტიჩმა დაამთავრა ბუდაპეშტის უნივერსიტეტის იურიდიული სკოლა და 1866 წელს იმავე უნივერსიტეტში მიიღო ფილოსოფიის დოქტორის ხარისხი იურისპრუდენციის განხრით. მისი სადოქტორო ნაშრომი ეხებოდა დუშანის კოდექსსაც. სწავლის დასრულების შემდეგ, კოსტიჩი სხვადასხვა ადგილებზე მუშაობდა და ეწეოდა პოლიტიკურ და კულტურულ მოღვაწეობას ნოვი-სადში, ბელგრადსა და მონტენეგროში. იგი იყო Ujedinjena omladina srpska-ს (გაერთიანებული სერბი ახალგაზრდობა) ერთ-ერთი ლიდერი და არჩეული იყო სერბეთის წარმომადგენლად უნგრეთის პარლამენტში, მისი მენტორის, სვეტოზარ მილეტიჩის დახმარებით. მისი ლიბერალური და ნაციონალისტური შეხედულებების გამო, კოსტიჩს მოუწია უნგრეთის მიერ ოკუპირებული სერბეთის ნაწილის დატოვება, თუმცა რამდენიმე წლის შემდეგ კვლავ დაბრუნდა ბელგრადსა და მონტენეგროში.

1869-დან 1872 წლამდე კოსტიჩი იყო ნოვი-სადის სასამართლოს სახლის პრეზიდენტი და თავის ოლქში პრაქტიკულად პარტიის ლიდერის პოსტს იკავებდა. ის ასევე იყო დელეგატი საბორში. ლაზა ორი ვადით იყო არჩეული ნოვი-სადის მმართველად და ასევე ორჯერ იყო შაიკაშის დელეგატი ბუდაპეშტში მდებარე პარლამენტში. ის ეწინააღმდეგებოდა სვეტოზარ მარკოვიჩის ფილოსოფიური ანთროპოლოგიას და რევოლუციონერისა და მატერიალისტის, ნიკოლაი ჩერნიშევსკის შეხედულებებს.

ლაზა კოსტიჩი გარდაიცვალა 1910 წლის 27 ნოემბერს, ვენაში. მას უყვარდა იელენა ლენკა დუნჯერსკი, ლაზარის უმცროსი და,, მიუხედავად იმისა, რომ კოსტიჩი ლენკასაც უყვარდა, ლაზარ დუნჯერსკის მათი ურთიერთობა არ მოსწონდა და მათ დაქორწინების საშუალებას არ აძლევდა. 

ლენკა 25 წლის ასაკში, სავარაუდოდ ინფექციის გამო გარდაიცვალა, თუმცა ზოგიერთის აზრით, მან თავი მოიკლა. მისი გარდაცვალების შემდეგ, კოსტიჩმა დაწერა *Santa Maria della Salute*, მის შემოქმედებაში ერთ-ერთი ყველაზე მნიშვნელოვანი ნამუშევარი. ეს ნაწარმოები სერბულ ენაზე დაწერილ ერთ-ერთ ყველაზე ლამაზ ლექსად ითვლება.

## მემკვიდრება
ლაზა კოსტიჩი შესულია „100 ყველაზე გამოჩენილი სერბის“ სიაში. სკოლებს კოვილისა და ნოვი-ბეოგრადში ლაზას პატივსაცემად მისი სახელი ეწოდათ.

## რესურსები ინტერნეტში
*ბიოგრაფია (სერბულად)
*ნამუშევრების შერჩევა (სერბულად)
*პოემები (სერბულად)
*ლაზა კოსტიჩის ფონდი (სერბულად)
*ლაზა კოსტიჩის ნათარგმნი ნამუშევრები
## სქოლიო
კატეგორია:სერბი პოლიტიკოსები
კატეგორია:დაბადებული 1841
კატეგორია:დაბადებული 12 თებერვალი
კატეგორია:გარდაცვლილი  27 ნოემბერი
კატეგორია:გარდაცვლილი 1910
კატეგორია:XIX საუკუნის პოეტები
კატეგორია:მწერლები ანბანის მიხედვით